Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Jeruusalemma tunnelite teel toimunud terroriaktis sai viga kaks iisraellast.
Jätkub kõrgendatud valmisolek seoses pingelise ramadaanikuuga.
Peaminister Netanyahu: riigi rahvusvahelised liitlased ja partnerid
ei saa avaldada toetust Iisraeli õigusele end kaitsta
ja olla vastu, kui too seda õigust kasutab.
USA riikliku julgeoleku nõunik keelitab president Bidenit
mitte toetama IDFi rünnakut Gaza piirilinna Rafah'sse.
IDF jätkab oma operatiivsaavutuste süvendamist Gaza sektoris,
samal ajal kui sõjategevus põhjarindel jätkuvalt intensiivistub.
Hezbollah sisuliselt suurendas piiriülese tule ulatust,
mis omakorda viis IDF-i vastulöökideni Iraani käsilase positsioonide vastu
Liibanonis ja ka Süürias.
Moslemite tähistatava ramadaanikuu kolmandal päeval
tehti terrorirünnak piiripunktile maanteel nr 60,
mida tavaliselt nimetatakse Jeruusalemma Tunnelite teeks.
Palestiina mees saabus piiripunkti elektrirattaga
ning kui naispolitseinik lähenes talle isiku tuvastamiseks,
tõmbas terrorist välja noa ja hakkas teda pussitama.
Terrorist ründas sõdurit noaga.
Tegu on sõjaväepolitsei Erezi pataljoni sõduriga.
Tsiviilturvamees ühines, et terroristi neutraliseerida.
Mõlemad võitlesid terroristiga, kui too üritas neid noaga lüüa,
mis tal ka õnnestus.
Õnneks said nad vaid kergemaid kuni mõõdukaid haavu
Kohalviibinud jõud, sh IDF, piiripolitsei ja tsiviilturvamehed
neutraliseerisid terroristi.
Mitmed relvajõud tegutsesid väga professionaalselt,
kontrollides samas tulejoont, et vältida omade tuld,
ja nii neutraliseeriti terrorist.
Oluline on märkida, et IDF, politsei ja teised julgeolekuasutused
on kõrgeimas valmisolekus mitte ainult sõja tõttu Hamasiga Gazas,
vaid ka moslemite ramadaani tõttu.
See tähistab ajalooliselt järjestikuste moslemiarmeede vallutuste aega,
sealhulgas Umaijaadide kalifaadi sissetungi Lõuna-Andaluusiasse
aastal 710 pKr,
misjärel Hispaania oli okupeeritud järgmised 781 aastat;
kuulsat Hattini lahingut 1187. a,
mis sillutas sultan Saladinile tee Jeruusalemma vallutamiseks;
ja viimati araabiariikide, sh Egiptuse, Süüria, Jordaania, Liibüa, Alžeeria,
Saudi Araabia, Iraagi jt koalitsiooni mitmerindelist üllatusrünnakut
juudi ülimal pühal ehk lepituspäeval (heebrea k Yom Kippur),
mis langes 1973. a kokku ramadaani 10. päevaga.
Vahepeal näib, et Iisrael teeb kõik endast oleneva,
vältimaks pingete teravnemist Jeruusalemmas
ning Juuda, Samaaria ja Jordani oru maakondades,
säilitades moslemite usuvabadust, kes soovivad Templimäel palvetada.
Igal nädalal antakse hinnanguid ka politsei poolt,
(politsei PR isik) Mirit täpsustab ehk avaliku julgeoleku aspektist,
aga ka julgeoleku perspektiivist.
Arvestame nende asjadega ja hindame,
kui palju inimesi lubatakse (Al-Aqsa mošee juurde).
Praegu, püha kuu esimesel nädalal, võime öelda,
et siseneda lubatud inimeste arvus
pole muutusi võrreldes eelmiste aastatega.
Pinged Washingtonis Bideni valitsuse
ja Netanyahu valitsuse vahel Jeruusalemmas näivad kasvavat.
Iisraeli peaminister Benjamin Netanyahu
reageeris president Joe Bideni avaldustele viimase vastuseisu kohta
Iisraeli plaanile laiendada sõjalist tegevust Rafah' piirilinna.
Esinedes Ameerika-Iisraeli avalike suhete komitee (AIPAC) konverentsil,
lubas Netanyahu rahvusvahelisest survest hoolimata edasi minna.
Hindan kõrgelt senist toetust
president Bideni ja valitsuse poolt,
ja loodan, et see jätkub. Kuid lubage mul selgelt öelda,
et Iisrael võidab selle sõja,
ükskõik mis ka ei juhtuks.
Et sõda võita,
peame hävitama ülejäänud Hamasi pataljonid Rafah's.
Kui mitte, reastub Hamas ümber, varub relvi ja vallutab Gaza
ning siis oleme jälle alguses tagasi.
Ja see on talumatu oht, mida me ei saa aktsepteerida
Hävitame Hamasi, vabastame oma pantvangid ja tagame,
et Gaza ei kujuta enam kunagi Iisraelile ohtu.
Lõpetame töö Rafah's,
võimaldades samal ajal tsiviilelanikkonnal ohutult lahkuda.
Oleme võtnud meetmeid tsiviilohvrite vähendamiseks,
mida ükski teine armee pole ajaloos võtnud.
Küsige lihtsalt kolonel John Spencerilt, maailma linnasõja eksperdilt,
kes vastutab West Pointis linnasõja eest.
Oleme võtnud meetmeid tsiviilohvrite vähendamiseks,
mida ükski teine armee pole ajaloos võtnud.
Kui Netanyahu tsiteeris korduvalt prof John Spenceri märkusi
IDF-i professionaalse käitumise kohta sõjas Hamasi vastu Gazas,
tasub samavõrra esile tõsta
ka lord Andrew Robertsi avaldusi 8. veebruaril Briti ülemkojas,
kes on üks hinnatumaid ja tuntumaid sõjaajaloolasi maailmas,
keda lahkunud Henry Kissinger nimetas suureks ajaloolaseks,
kes on kaasaegses mõtlemises alati aktuaalne.
Isegi kui peame Hamasi statistikat täpseks, seda 27 500t,
pole mingit põhjust seda teha. Me ei tee seda Putini ega ISISe puhul.
Kui lahutada Gaza elanike arv,
kes on hukkunud umbes 1/4 Islami- džihaadi ja Hamasi rakettide tõttu,
mis piiri ei ületa,
jääb tapetud tsiviilelanike ja Hamasi terroristide osas
vähem kui kaks-ühele suhe. Viimaseid on seni olnud üle 9000.
Mu härrad, sõda on põrgu ja iga tsiviilisiku surm on tragöödia.
Kuid sõjaajaloolasena rääkides on vähem kui kaks ühele
hämmastavalt madal suhe kaasaegse linnasõja puhul,
kus terroristid kasutavad tsiviilelanikke rutiinselt inimkilbina,
ja see on tunnistuseks Iisraeli kaitseväe professionaalsusest,
eetikast ja väärtustest.
Naaseme kõne juurde, mille Netanyahu pidas Jeruusalemmast
AIPACi konverentsile Washingtonis.
Iisraeli juht kinnitas, et riigi liitlased ja partnerid ei saa väita,
et nad toetavad Iisraeli õigust end kaitsta
ja seista hiljem Iisraeli vastu, kui too seda õigust kasutab.
Seega ütlen meie sõpradele rahvusvahelises üldsuses järgmist:
te ei saa öelda, et toetate Iisraeli õigust eksisteerida ja end kaitsta,
ja olla Iisraeli vastu, kui ta seda õigust kasutab.
Te ei saa öelda,
et toetate Iisraeli eesmärki hävitada Hamas
ja olla Iisraeli vastu,
kui ta selle eesmärgi saavutamiseks vajalikke meetmeid kasutab.
Te ei saa öelda, et olete vastu Hamasi strateegiale
kasutada tsiviilelanikke inimkilbina, ja süüdistada Iisraeli tsiviilohvrites,
mis tulenevad Hamasi küünilisest strateegiast.
Iisraeli jaoks on iga tsiviilelaniku surm traagiline.
Hamasi jaoks on iga tsiviilelaniku surm strateegia.
Seega on vale ja ebamoraalne
nõuda Iisraelilt tsiviilohvrite vältimise standardit,
mida ei pea järgima ükski teine riik maailmas.
Peaminister Netanyahu lubas seejärel, et kasvav rahvusvaheline surve
ei takista Iisraeli oma sõjaliste eesmärkide saavutamisel.
Mu sõbrad, tahan teile kinnitada,
et ükski neist surveavaldustest ei peata meid.
Kaalul on Iisraeli tulevik, tema ellujäämine.
Meil pole muud võimalust kui täielik võit ja see on käeulatuses.
Tean, et valdav enamus Ameerika rahvast on meiega.
Tean, et ülekaalukas enamus Kongressist on meiega.
Tean, et teie olete meiega.
Tean, et töötate väsimatult, päevast päeva,
et hankida meile vahendid, et saaksime töö kiiremini lõpetada.
Ja tahan Iisraeli ühendatud rahva nimel öelda:
Aitäh, AIPAC. Tänan teid kõige eest, mida Iisraeli heaks teete.
Jumal õnnistagu Iisraeli. Jumal õnnistagu Ameerikat. Aitäh.
Ilmselge vastusena peaminister Netanyahu märkustele
kahekordistas USA riikliku julgeoleku nõunik Jake Sullivan Washingtonis
Bideni valitsuse vastuseisu Iisraeli kavatsustele Rafah' suhtes.
President on selgelt väljendanud meie seisukohta Rafah' suhtes.
Ja selle järgi ei saa ta toetada sõjalist operatsiooni Rafah's,
mis ei kaitse tsiviilelanikke,
mis lõikab ära peamised humanitaarabiarterid
ja avaldab tohutut survet Iisraeli- Egiptuse piirile.
Räägime iisraellastega. Töötame selle läbi.
Ja ma ei kavatse siin seistes selle suhtes hüpoteese esitada.
oleme selgelt väljendanud muret Rafah' operatsiooni pärast.
Oleme selgelt väljendanud muret,
et operatsioon seaks ohtu tohutu hulga tsiviilelanikke.
Ja me pole näinud usaldusväärset plaani nende kaitsmiseks.
See on USA seisukoht. Oleme seda selgelt ja põhimõttekindlalt öelnud.
Suhtleme Iisraeli valitsusega oma murede teemal.
Ja ma ei kavatse tegeleda hüpoteesidega.
Aitäh, et vaatasite TV7 Iisraeli Uudiseid!
On tähtis toonitada,
et TV7 Iisrael on annetuspõhine mittetulundusteenistus
ja kogu meie toodang on tasuta.
Kui meie saated teid õnnistavad,
oleksime tänulikud, kui kaaluksite annetuse tegemist.
Seda saab teha meie veebilehel www.tv7israelnews.com
Lisaks õhutan palvetama rahu Jeruusalemmale
ja päästet Iisraelile.
Olen Jonathan Hessen. Õnnistatud õhtut!
Kohtumiseni järgmises saates!
Seniks - shalom Jeruusalemmast!
Tõlge: Monika Jaaguri